
„Raieloa andmise tingimused ja kord“





Sissejuhatus

Juhindudes looduskaitseseaduse §45 (https://www.riigiteataja.ee/ert/act.jsp?id=12808270) tuleb kohalikul omavalitsusel kehtestada raieloa andmise tingimused ja kord. Kohaliku omavalitsuse korralduse seaduse (https://www.riigiteataja.ee/ert/act.jsp?id=1048161) §22 lõige 2 alusel kehtestab ülalnimetatud korra linna volikogu. Narva linnas on Narva Linnavalitsuse poolt kehtestatud 22.08.2001 a. määrusega nr 1443 Raielubade väljaandmise eeskirjad, aga looduskaitseseaduse, mis on vastu võetud 21.04.2004 a. Riigikogu poolt, kohaselt peab kohalik omavalitsus kehtestama tiheasutusalal asuvate üksikpuude raieloa andmise tingimused ja korra.

Eelnõu sisu

Eelnõuga kehtestatakse raieloa andmise tingimused ja kord Narva linna haldusterritooriumi tiheasustusalal asuvate üksikpuude, välja arvatud kasvav mets metsaseaduse tähenduses ja viljapuud, raie (eelnõu §1). 
Eelnõu §2 kehtestab, et puu raiumiseks on vajalik raieluba, kui puu tüve läbimõõt 1,3 meetri kõrgusel juurekaelast on üle 8 sentimeetri ning puul on selgelt nähtav või määratav tüvi ja võra. Raieluba annab Narva Linnavalitsuse ametiasutus, mille põhimäärusega on ettenähtud raieloa andmise pädevust. Narva Linnavalitsuse Linnavara- ja majandusameti põhimääruse (http://www.narva.ee/index.php?page=797) punktis 2.13 kehtestatud, et nimetatud amet on raielubade väljastaja. Raieluba väljastatakse tasuta.

Eelnõu §3 kehtestab raieloa taotlemise korra; määrab, kellel on õigus esitada raieloa taotlust; kehtestab raieloa taotluse andmed ja sellele lisatud dokumentide loetelu.

Eelnõu §4 kehtestab raieloa menetlemise ja väljaandmise korra. Raieloa väljastatakse 1 kuu jooksul peale vastava taotluse esitamist.

Eelnõu §5 kehtestab tingimused, mille alusel raieloa väljastaja võib keelduda raieloa väljaandmisest.

Eelnõu §6 kehtestab raieloa vormistamise korra ja raieloas sisaldavate andmete loetelu.

Eelnõu §7 kehtestab puu raiumise ja heakorra raiekohal tingimused - puu raiumise tehniliselt õige teostamise, raie ohutuse ja raiekoha tähtajaks puhastamise eest vastutab raieloa saaja. Raieloa saaja peab tagama, et puu raiumise tööd teostab vastavat kvalifikatsiooni omav isik.

Eelnõu §8 kehtestab raieloa peatamise ja kehtetuks tunnistamise tingimused.

Eelnõu §9 kehtestab haljastuse taastamise korra.

Eelnõu §10 deklareerib, et määruse rikkuja kannab vastutust looduskaitseseaduse §73 järgi (Tiheasustusalal kasvava puu ebaseadusliku raie eest karistatakse rahatrahviga kuni 300 trahviühikut või arestiga. Sama teo eest, kui selle on toime pannud juriidiline isik – karistatakse rahatrahviga kuni 50000 krooni). Antud juhul looduskaitseseaduse §75 lg 3 (https://www.riigiteataja.ee/ert/act.jsp?id=12808270) alusel, menetleja on linnavalitsus. 
Eelnõu §11 kehtestab, et järelevalvet käesoleva määruse ja selle alusel väljastatud raielubade ning asendusistutuse tegemise kohustuse täitmise üle teostab raieloa väljastaja. Käesoleval ajal on raielubade väljastaja Narva Linnavalitsuse Linnavara- ja majandusamet (http://www.narva.ee/index.php?page=797).

Eelnõu §2 lg 2, §3 lg 4 ja §9 lg 5 kohasel, antakse Narva Linnavalitsusele volitus kinnitada või kehtestada:

· raieloa kohustuslik vorm;

· raieloa taotluse kohustuslik vorm;

· asendusistutuse tegemise täpsustatud tingimused ja kord.

Pärast eelnõu vastuvõtmisest ja jõustumist tuleb Narva Linnavalitsusel tunnistada kehtetuks 10.07.1996 a. määrus nr 901, millega on kehtestatud:

· Narva linnas raielubade väljaandmise eeskirjad;

· raieloa vorm;

· raieloa taotluse väljaandmise ja registreerimise hind,

ning 22.08.2001 a. määrus nr 1443, millega muudeti Narva Linnavalitsuse 10.07.1996 a. määrus  nr 901 raieloa taotluse väljaandmise ja registreerimise hinna osas.

Määruse jõustumine

Eelnõu §12 kohaselt, jõustub määrus seadusega sätestatud korras, s.o. kolmandal päeval pärast määruse avalikustamist.

